Mootummaan Wayyaanee sirni bulchiinsa isaa warraaqsaa Biyyoolessaa Oromiyaa FXGn burkutaa’ee caasaa waraanaa qofa irratti rarra’ee maqaa bulchınsa waraanaa muddamaan labse (state of Emergence) jedhuun wayita biyyattin addatti Oromiyaan bulchiinsa Waraanaa jala galtee jirtutti dhaabni Maxxannee Wayyaanee fi Ergamtuun diinaa ilmaan Oromoo 3500 ol falmaa mirga abbaa biyyummaa irratti wareegamanii fi kumoota dhibbootaan madoo ta’anii waldhaansa dhabanii yeelalaa jiraniifi Uummata Oromoo Miliyoona walakkaa olitti lakkaa’amuu Manneen hidhaa biyyaatti bakkoota garaagaraatti hidhamanii dararamaa jiraniifi utuu itti gaafatama Seeraa fi Seenaa jala jirtuu afaan qaaniifi saalfii hin qabneen media irratti bahuun akka nama uummata Oromoof quuqama qabuu fi sabboonummaa qabuu fakkeessuun dhiyeenyaa mataan dhaaba ergamtuu diinaa kan ta’ee Lammaa Magarsaa haasawaa gochuun isaa shira wayyaaneen dargaggoota Oromoo dhaaba maxxannee Wayyaanee OPDO keessa turanii keessa dhiittatanii bahuun Warraaqsaatti makamanii falmachaa jiran gowwomsuuf shira itti fakkeessi ta’ee jettee wayyaaneen akka Lammaan Magarsaa akkas jedhee haasawaa godhee haa jedhamuu qofaafi ittin ololaa jaamaa ofuuf kan fayyadamte ta’uu Qeerroon Bilisummaa Oromoo gadi jabeessuun hubata; daangaan aangoo OPDOs mirga uummata Oromoo kabachiisuuf utuu hin ta’iin riqicha gabrummaa taatee uummatni Oromoo waanjoo gabrummaa jalatti akka ittin ittifamuuf kan tolfamte ta’uu Qeerroon Bilisummaa Oromoo uumama OPDO irraa hanga har’atti jiruu tokko tokkoon gadi fageesse waan beekuuf warra daangaa aangoo OPDO hin beeknee fi ergamaa fi kaayyoo OPDOn hundeeffamteef hin beekneef olola afaanfajjii yaadamaa jiruun eenyuu illee kan hın gowwomnee ta’uu Qeerroon hubachiisuun haala waliigalaa Sochii qabsoo Warraaqsaa Biyyoolessaa Oromiyaa FXG daran jabeessuu fi olola farreen qabsoo bilisummaa Oromoo irratti roga hundaan oofamuufi danqaa qabsoo bilisummaa Oromoo mudatu kamuu dhabamsiisuuf Qeerroon Bilisummaa Oromoo Guraandhala 9/2017 haala yeroo irratti marii gochuun İbsa Eejjennoo armaan gadii uummata Oromoo fi jaarmiyaalee Qabsoo bilisummaa oromoo waliin jırtan hundaaf dabarse.
